บอสตัน

บอสตัน () เป็นเมืองหลวงและเมืองที่มีประชากรมากที่สุดของรัฐแมสซาชูเซตส์ในสหรัฐอเมริกา รวมถึงเป็นศูนย์กลางด้านการเงินของภูมิภาคนิวอิงแลนด์ในสหรัฐอเมริกาตะวันออกเฉียงเหนือ นครบอสตันมีขนาดพื้นที่  และประชากร 675,647 คน ณ สำมะโนปี 2020 ถือว่ามีประชากรมากที่สุดเป็นอันดับสามในสหรัฐอเมริกาตะวันออกเฉียงเหนือ รองจากนครนิวยอร์ก กับ ฟิลาเดลเฟีย ส่วนพื้นที่สถิติมหานครบอสตันและปริมณฑล มีประชากร 4.9 คน ณ ปี 2023 ถือเป็นเขตมหานครที่ใหญ่ที่สุดในนิวอิงแลนด์ และที่สิบเอ็ดในสหรัฐ

บอสตันสถาปนาขึ้นบนคาบสมุทตชอว์มัตในปี 1630 โดยผู้ตั้งรกรากพิวริทันส์จากอังกฤษ และตั้งชื่อนครนี้ตามเมืองตลาด บอสตัน ในลิงเคิล์นเชอร์ ประเทศอังกฤษ ระหว่างการปฏิวัติอเมริกา และ สงครามการปฏิวัติ บอสตันเป็นสถานที่เกิดเหตุการณ์สำคัญมากมาย รวมถึง การสังการหมู่ที่บอสตัน (1770),  งานเลี้ยงน้ำชาที่บอสตัน (1773), การขี่ม้าเตือนชาวเมืองตอนเที่ยงคืนของพอล รีเวียร์ (1775), การยุทธ์ที่บังเกอร์ฮิลล์ (1775) และ การล้อมนครบอสตัน (1775–1776)

หลังได้รับเอกราชจากสหราชอาณาจักร บอสตันกลายมามีบทบาทอย่างมากในระดับชาติในฐานะเมืองท่า ศูนย์กลางอุตสาหกรรม การศึกษา และวัฒนธรรม นครบอสตันยังเติบโตและขยายพื้นที่ออกมาอย่างมากจากคาบสมุทรเดิม ทั้งจากการถมที่ดินและการผนวกเมืองโดยรอบ บอสตันยังมีความสำคัญในประวัติศาสตร์ในฐานะนครแห่งแรกของสหรัฐในหลายอย่าง เช่น สวนสาธารณะแห่งแรก (บอสตันคอมมอน, 1634), โรงเรียนรัฐบาลแห่งแรก (โรงเรียนละตินบอสตัน, 1635) และระบบรถไฟใต้ดินแรก (รถไฟใต้ดินถนนทรีเมินต์, 1897)

ต่อมาบอสตันเติบโตขึ้นเป็นผู้นำในระดับโลกในด้านอุดมศึกษาและการวิจัย รวมถึงมีฐานะเป็นศูนย์กลางเทคโนโลยีชีวภาพที่ใหญ่ที่สุดของโลก ณ ปี 2023 ปัจจุบัน บอสตันเป็นผู้นำของประเทศในด้านการวิจัยวิทยาศาสตร์ กฎหมาย การแพทย์ วิศวกรรมศาสตร์ และธุรกิจ นอกจากนี้ยังเป็นที่ตั้งของบริษัทสตาร์ตอัปมากกว่า 5,000 แห่ง ทำให้ได้รับชื่อว่าเป็นผู้นำของโลกในด้านนวัตกรรม, การประกอบธุรกิจ จนถึง ปัญญาประดิษฐ์ เศรษฐกิจของบอสตันมีส่วนสำคัญจากธุรกิจในภาคส่วนการเงิน,  Accessed October 7, 2018. บริการธุรกิจ, ไอที และรัฐบาล ครัวเรือในบอสตันยังมีอัตราการบริจาคเงินมากที่สุดในประเทศ ณ ปี 2013 ในขณะที่ธุรกิจและองค์การในบอสตันอยู่ในอันดับต้น ๆ ของประเทศในแง่ความยั่งยืนทางสิ่งแวดล้อมและการลงทุนใหม่
 ภูมิอากาศ 
บอสตันมีลักษณะภูมิอากาศแบบชื้นภาคพื้นทวีป หรือภูมิอากาศแบบอบอุ่นชื้นกึ่งเขตร้อน โดยทั้งสี่ฤดูมีอุณหภูมิที่แตกต่างกันอย่างชัดเจน ฤดูร้อนอากาศค่อนข้างร้อนและชื้น อุณหภูมิสูงสุดเฉลี่ย 24 ถึง 27 องศาเซลเซียส และต่ำสุดเฉลี่ย 15 ถึง 18 องศาเซลเซียส ส่วนฤดูหนาวอากาศหนาวเย็นและมีหิมะตก อุณหภูมิสูงสุดเฉลี่ย 2 ถึง 5 องศาเซลเซียส และต่ำสุดเฉลี่ย -5 ถึง -2 องศาเซลเซียส

หมอกมักพบได้บ่อยในฤดูใบไม้ผลิและช่วงต้นฤดูร้อน ส่วนพายุฟ้าคะนองมักเกิดขึ้นในช่วงเดือนพฤษภาคมถึงกันยายน ไม่ปรากฏว่ามีพายุทอร์นาโดแบบรุนแรงพัดถล่มในเขตเมืองบอสตัน

บอสตันมีปริมาณหยาดน้ำฟ้ารวมทั้งปีอยู่ที่ 1,100 มิลลิเมตร มีหิมะตกเฉลี่ย 23 วันต่อปี และมีแสงแดดรวมทั้งปีอยู่ที่ 2,600 ชั่วโมง

 อ้างอิง 

 แหล่งข้อมูลอื่น 

 City of Boston official website

 Open Space Plan 2002–2006  from the City of Boston official website
 Historical Maps of Boston  from the Norman B. Leventhal Map Center at the Boston Public Library
 Boston Streets: Mapping Directory Data  from Tufts University, with support from the Institute of Museum and Library Services and The Bostonian Society
 Maps of income, landfill growth, public transport, and squares from Radical Cartography
 ชุมชนคนไทยในอเมริกาและในบอสตัน 

หมวดหมู่:เมืองหลวงของรัฐในสหรัฐ

หมวดหมู่:เมืองในเทศมณฑลซัฟฟอล์ก (รัฐแมสซาชูเซตส์)